Germaniyalik mutaxassislar O‘zbekistonda korporativ boshqaruvni takomillashtirishga yordam beradi

O‘zbekiston Davlat raqobat qo‘mitasi va Vazirlar Mahkamasi qoshidagi Oliy biznes maktabi Yevropa menejment va texnologiyalar maktabi bilan korporativ boshqaruvda ta’lim ko‘magi sohasida bitim imzoladi, deya xabar bermoqda UzDaily.

Bitim doirasida Oliy biznes maktabi korporativ boshqaruv kurslarida ma’ruza o‘qish uchun Germaniyadan professorlarni jalb etadi. Kelishuvda, shuningdek, Oliy biznes maktabi talabalarining Germaniya yetakchi kompaniyalarida amaliyot o‘tashi ko‘zda tutilgan.